Statsadvokaten for Særlig Kriminalitet
Statsadvokaten for Særlig Kriminalitet (SSK) skal føre tilsyn og udføre legalitetskontrol med straffesagsbehandlingen i National enhed for Særlig Kriminalitet (NSK), føre anklager af høj kompleksitet i landsretterne og varetage en række andre opgaver, som også løses af de regionale statsadvokaturer.
En vigtig kerneopgave for Statsadvokaten for Særlig Kriminalitet er herudover at samarbejde med National enhed for Særlig Kriminalitet (NSK) i store og komplekse straffesager om økonomisk og organiseret kriminalitet, der udvælges som såkaldte samarbejdssager.
SSK blev etableret den 1. januar 2022 og erstattede det tidligere SØIK.